jkorsvik/nowiki_second_scrape_merged huggingface dataset:
Clemente Rodríguez

Clemente Juan Rodríguez (født 31. juli 1981) er en argentinsk fotballspiller som spiller for Barracas Central og landslaget Argentina. Rodríguez regnes som wingback og spiller som oftest på venstre backposisjon til tross for at han er høyrebent.


== Spillerkarriere ==


=== Klubblag ===
Rodríguez fikk sin seriedebut for Boca Juniors i etn kamp som endte med 2-1 tap mot Chacarita Juniors den 10. desember 2000. Han etablerte seg som en viktig førstelagsspiller for et Boca Juniors-lag som vant flere nasjonale og internasjonale mesterskap og turneringer tidlig på 2000-tallet. I 2003 var han en del av laget som vant Intercontinental Cup.
I 2004 signerte han under på en kontrakt for Spartak Moskva, men returnerte tilbake til Boca Juniors for vårsesongen 2007. Til tross for moderat spilletid hos Spartak Moskva ble han også lånt ut til det spanske laget RCD Espanyol under 2007/2008-sesongen.I august 2009 returnerte han til Argentina, men denne gangen for å spille for Estudiantes de La Plata.


=== Landslag ===
Rodríguez var en del av laget som til slutt vant gullmedalje under Sommer-OL 2004. Han har siden hatt sporadiske opptredener for sitt landslag siden han debuterte i 2003. Han var for øvrig én av 23 spillere som ble tatt med i troppen til VM i fotball 2010 av landslagstrener Diego Maradona.


== Meritter ==
Boca JuniorsPrimera División: 2000/2001, 2003/2004
Copa Libertadores: 2001, 2003, 2007
Intercontinental Cup: 2003ArgentinaSommer-OL 2004: Gullmedalje


== Referanser ==


== Eksterne lenker ==
(en) Clemente Rodríguez – Olympedia 
(en) Clemente Rodríguez – Sports-Reference (OL-resultater – arkivert) 
(en) Clemente Rodríguez – FIFA 
(en) Clemente Rodríguez – UEFA 
(en) Clemente Rodríguez – Transfermarkt 
(en) Clemente Rodríguez – national-football-teams.com 
(en) Clemente Rodríguez – WorldFootball.net 
(en) Clemente Rodríguez – FootballDatabase.eu 
(en) Clemente Rodríguez – Soccerway 
(en) Clemente Rodríguez – FBref
Nigeria Football Federation

Nigeria Football Federation (NFF, tidligere kalt Nigeria Football Association) har som oppgave å arrangere nasjonale og internasjonale fotballkamper i Nigeria. Organisasjon ble formelt lansert i 1945 og de var med og dannet det første nigerianske landslaget i 1949. 
Gruppen var med på FIFA og Confédération africaine de football  i 1959. NFF sitt hovedkvarter ligger den nigerianske hovedstaden Abuja.
I 2008 hadde gruppen som hovedoppgave å organisere tre de ligaene: Den nigerianske Premier League, Amateur League og Women's League, i tillegg til fem andre fotball-konkurranser, blant annet Coca Cola FA Challenge Cup.
I komiteen sitter:

President Sani Lulu Abdullahi
Visepresident Amanze Uchegbulam og
Generalsekretær Bolaji Ojo-Oba


== Eksterne lenker ==
Artikkelen har ingen egenskaper for offisielle lenker i Wikidata
Bothriuridae

Bothriuridae er en gruppe (familie) av skorpioner.  


== Utseende ==
Middelsstore til store (i alle fall opptil 12 centimeter) skorpioner med små pedipalper (klør) og lang hale. Kroppen er oval sett ovenfra, bredest på midten. Haleleddene er ganske brede og hvert ledd er markert uthulet i den fremre delen på oversiden.


== Levevis ==
Om dagen finnes artene under steiner, i bergsprekker eller i selv-utgravde huler som kan bli opptil 40 centimeter dype.


== Farlige arter ==
Lite er kjent med sikkerhet om artenes giftighet, men det blir hevdet at stikket fra noen Bothriurus-arter er svært smertefullt og i noen tilfeller kan kreve legebehandling.


== Utbredelse ==
Familien er utbredt i Sør-Amerika, Afrika, Asia og Australia. De går nokså høyt til fjells i Himalaya.


== Systematisk inndeling ==
De artene som tidligere ble regnet som familien Lisposomidae hører nå til her.

rekke leddyr, Arthropoda
underrekke Chelicerata
klasse edderkoppdyr, Arachnida – omfatter de landlevende cheliceratene
underklasse Dromopoda
gruppe Novogenuata
orden skorpioner, Scorpionida (= Scorpiones)
gruppe Neoscorpionina – alle de nålevende artene hører til her
overfamilie Scorpionoidea
familie Bothriuridae Simon, 1880
slekten Bothriurus Peters, 1861
slekten Brachistosternus Pocock, 1893
slekten Brandbergia Prendini, 2003
slekten Brazilobothriurus Lourenço & Monod, 2000
slekten Centromachetes Lønnberg, 1897
slekten Cercophonius Peters, 1861
slekten Lisposoma Lawrence, 1928
slekten Orobothryurus Maury, 1975
slekten Pachakutej Ochoa, 2004
slekten Phoniocercus Pocock, 1893
slekten Tehuankea Cekalovic, 1973
slekten Thestylus Simon, 1880
slekten Timogenes Simon, 1880
slekten Urophonius Pocock, 1893
slekten Vachonia Abalos, 1954


== Kilder ==
Jan Ove Rein: The Scorpion Files- Bothriuridae


== Eksterne lenker ==
(en) Bothriuridae i Encyclopedia of Life 
(en) Bothriuridae i Global Biodiversity Information Facility 
(en) Bothriuridae hos ITIS 
(en) Bothriuridae hos NCBI 
(en) Kategori:Bothriuridae – bilder, video eller lyd på Wikimedia Commons 
Bothriuridae – detaljert informasjon på Wikispecies 
Bildegalleri over familien
Federação Portuguesa de Futebol

Federação Portuguesa de Futebol (FPF, Det portugisiske fotballforbundet) er det styrende organet når det gjelder fotball i Portugal. 
De organiserer den andre og tredje portugisiske divisjon, fotball-cupen i Portugal, den portugisiske supercupen, ungdomsnivåene, kvinne-fotballen, og også mennenes og kvinnenes nasjonale fotball-klubber. 
Organisasjonen har sitt hovedkvarter i den portuguesiske hovedstaden Lisboa. Gruppen ble grunnlagt i 1914 og organisasjonens president heter Gilberto Mandall.


== Se også ==
Portugals herrelandslag i fotball
Portugals kvinnelandslag i fotball


== Eksterne lenker ==
(pt) Offisielt nettsted 
(en) Federação Portuguesa de Futebol – kategori av bilder, video eller lyd på Commons
Ishkashimi

Ishkashimi er et pamirspråk tilhørende gruppen av sørøstiranske språk. Språket tales i den autonome provinsen Kuhistoni Badakhshon i Tadsjikistan og Badakshan-provinsen i Afghanistan.
Det totale antallet brukere er ca. 2 500, de fleste av disse er nå spredt over hele Tadsjikistan og Russland. Rundt 400 bor fortsatt i landsbyen Ryn på grensa til Afghanistan, i nærheten av byen Ishkoshim. Ishkashimi er nært beslektet med zebaki og sanglechi (i Afghanistan). Likevel er det viktige forskjeller mellom denne undergruppen, wakhi og den andre undergruppen av pamirspråkene bestående av shughni, rushani, sarikoli, yazgulyam etc. 


== Eksterne lenker ==
(en) Ishkashimi på ethnologue.com
Arkitekturåret 1875

Arkitekturåret 1875 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1875.


== Bygninger ==
Sydney Town Hall i Sydney, Australia blir fullført.
Opéra Garnier i Paris, Frankrike fullføres.
Hermannsdenkmal i Berlin, Tyskland blir fullført.
Watts Sherman House – Newport, Rhode Island, tegnet av H.H. Richardson.


== Priser ==
Royal Gold Medal – Edmund Sharpe.
Prix de Rome, Edmond Paulin førstepris, Jean Bréasson andre pris.
C.F. Hansen-medaljen – P.C. Bønecke


== Organisasjoner ==
Det tyske firmaet Wayss & Freitag som var pionerer i bruken av armert betong, ble dannet.


== Fødsler ==
12. mai – Charles Holden, engelsk arkitekt (død 1960)
22. juni - Johannes Baader, tysk arkitekt, fotfatter og dadaist (død 1955)
11. august – Percy Erskine Nobbs, canadisk arkitekt (død 1964)
17. august - Karl Roth, tysk arkitekt (død 1932)
25. oktober - Paul Korff, tysk arkitekt (død 1945)
16. desember – Nils Ryjord, norsk arkitekt (død 1926)
Torgeir Alvsaker, norsk arkitekt (død 1971)


== Dødsfall ==
2. februar - Ludwig Droste, tysk arkitekt (født 1814)
24. juni – Henri Labrouste, fransk arkitekt (født 1801)
Benning Road kraftverk

Benning Road kraftverk er et varmekraftverk i Washington, D.C. i USA. Det har en installert produksjonskapasitet på 580 MW, fordelt på 2 like store blokker a 290 MW. Dette er delstatens eneste gjenværende, større fossile kraftverk, med røtter på stedet tilbake til 1917. Anlegget var opprinnelig et kullkraftverk fram til 1970-tallet, men er ombygd til oljekraft med brenning av fyringsolje.
Kraftverket slik det nå står ble utbygd 1960–1981, og opereres av Potomac Electric Power Co. Det ligger ved Anacostia River.


== Referanser ==


== Eksterne lenker ==
IndustCards – «Other Steam-Electric Plants in the USA – Maryland, New Jersey, Pennslvania & Wash DC».
Koninklijke Nederlandse Voetbal Bond

Koninklijke Nederlandse Voetbal Bond (forkortet til KNVB) er det styrende organet for fotball i Nederland. 
De organiserer de aller viktigste nederlandske ligaene (Eredivisie og Eerste Divisie), amatør-ligaene, KNVB-cupen, og det nederlandske landslaget som spiller mot andre land. Organisasjonen er basert i den nederlandske kommunen Zeist.
KNVB ble dannet den 8. desember 1899 og dette organet var en av grunnleggerne av fotballforbundet FIFA i 1904. Nederland Football League Championship hadde allerede eksistert i flere tiår, uoffisielt da foreningen offisielt ble stiftet i 1899.


== Se også ==
Nederlands herrelandslag i fotball
Nederlands kvinnelandslag i fotball


== Eksterne lenker ==
(en) Offisielt nettsted 
(en) Koninklijke Nederlandse Voetbal Bond – kategori av bilder, video eller lyd på Commons
Federación Nacional Autónoma de Fútbol de Honduras

Federación Nacional Autónoma de Fútbol de Honduras (forkortet til FENAFUTH, eller National Autonomous Federation of Football i Honduras) er den den offisielle fotball-organisasjonen i Honduras og som har hovedansvaret for landslaget til Honduras.
FENAFUTH ble grunnlagt i 1951 og ble med i det internasjonale fotballforbundet FIFA det samme året. Ti år senere ble organisasjonen med i organisasjonen CONCACAF som er det mellomamerikanske fotballforbundet.


== Referanser ==


== Eksterne lenker ==
(es) Offisielt nettsted
Mario Bolatti

Mario Ariel Bolatti (født 17. februar 1985 i Mar Chiquita) er en argentinsk fotballspiller som spiller for den argentinske klubben Boca Unidos og landslaget til Argentina.


== Spillerkarriere ==


=== Klubblag ===
Bolatti begynte sin karriere som profesjonell fotballspiller hos Club Atlético Belgrano i 2003. I 2006 vant han opprykk til Primera Division sammen med Belgrano, men klubben rykket ned igjen etter kun én sesong i landets toppdivisjon. I juli 2007 signerte Bolatti under på en fireårs-kontrakt for portugisiske FC Porto.Hos Porto slet han med lite spilletid, og i 2009 gikk han derfor på et seks måneders utlån til Huracán etter anbefalinger fra lagkamerat Lucho Gonzalez i Porto. Han ble valgt til beste spiller i Clausura (avslutningsesongen) av den argentinske sportsavisen Olé og ble en nøkkelspiller for Huracáns tittelkonkurranse, som til slutt ble vunnet av Vélez Sarsfield under seriens siste runde.
Den 18. januar 2010 meldte Bolatti overgang til den italienske Serie A-klubben Fiorentina.


=== Landslag ===
Den 14. oktober 2009 fikk Bolatti sitt første mål for Argentina da han kom inn som innbytter i kampen mot Uruguay og scoret det avgjørende målet i det 84. minutt av kampen, noe som gjorde at Argentina kvalifiserte seg til VM i fotball 2010. Han ble også tatt ut i VM-troppen på 23 mann av landslagstrener Diego Maradona.


== Referanser ==


== Eksterne lenker ==
(en) Mario Bolatti – FIFA 
(en) Mario Bolatti – Transfermarkt 
(en) Mario Bolatti – national-football-teams.com 
(en) Mario Bolatti – FootballDatabase.eu 
(en) Mario Bolatti – Soccerway 
(en) Mario Bolatti – FBref
Zeeland gasskraftverk

Zeeland gasskraftverk er et gasskraftverk i delstaten Michigan i USA. Det har en installert produksjonskapasitet på 830 MW, og ble ferdigbygd i 2002. Brenselkilden er naturgass.


== Se også ==
Liste over verdens største olje- og gasskraftverk


== Referanser ==


== Eksterne lenker ==
Arthur Butterworth

Arthur Butterworth (født 4. august 1923 i Manchester, død 20. november 2014 i Embsay) var en britisk komponist, lærer og dirigent.Butterworth studerte komposisjon, direksjon og trompet ved Royal Manchester College of Music. Han har jobbet som trompetist i både Royal Scottish National Orchestra og i Hallé Orchestra (Manchester) og dirigert Huddersfield Philharmonic Society. Han har dessuten vært gjestedirigent for flere av BBCs orkestre.
Som komponist er Butterworth særlig kjent i brassbandsfæren med verker som Three Impressions for Brass, Odin, Caliban (pliktnummer ifm europamesterskapet for brassband i 1981) og Sinfonia Concertante. Han har imidlertid skrevet musikk for en rekke forskjellige genre og ensembleformer.Butterworth ble i 1995 utnevnt til medlem av Order of the British Empire.


== Referanser ==


== Eksterne lenker ==
musicweb-international.com Ressursside
Port of Spain kraftverk

Port of Spain kraftverk er et varmekraftverk i hovedstaden Port of Spain i Trinidad og Tobago. Det har en installert produksjonskapasitet på 302 MW, fordelt på 2 x 50 MW, 2 x 80 MW, og 2 x 21 MW blokker av ulik teknologi, de nyeste fra 2006. Blokkene på 21 MW har gassturbiner. Anlegget ble påbegynt omkring 1973, og stod ferdig i 1985. Brenselkilden er naturgass og tungolje.
Operatør er PowerGen Company of Trinidad & Tobago, og utstyret og arbeid er levert av General Electric, Siemens, m.fl.


== Eksterne lenker ==
IndustCards – «Gas- and Oil-Fired Plants in Latin America & the Caribbean».
Hemiscorpiidae

Hemiscorpiidae er en gruppe (familie) av skorpioner.  


== Utseende ==
Stort sett flate og brede skorpioner med store, kraftige klør. Halen er påfallende tynn, og, særlig for hanner i slekten Hadogenes, forlenget. Noen arter kan bli opptil 20 centimeter lange.


== Levevis ==
De gjemmer seg gjerne nede i bergsprekker om dagen, den flate kroppsformen er da en stor fordel.


== Farlige arter ==
De fleste av slektene er regnet som nokså lite giftige skorpioner, og flere er populære som kjæledyr. Imidlertid har i alle fall noen av artene i slekten Hemiscorpius meget giftige stikk, stikket fra arten Hemiscorpius lepturus kan være livsfarlig.


== Utbredelse ==
Familien er utbredt i tropiske og subtropiske områder over hele Jorden, unntatt i Nord-Amerika.


== Systematisk inndeling ==
De artene som tidligere ble regnet som familiene Hadogenidae og Heteroscorpionidae hører nå til her.

rekke leddyr, Arthropoda
underrekke Chelicerata
klasse edderkoppdyr, Arachnida – omfatter de landlevende cheliceratene
underklasse Dromopoda
gruppe Novogenuata
orden skorpioner, Scorpionida (= Scorpiones)
gruppe Neoscorpionina – alle de nålevende artene hører til her
overfamilie Scorpionoidea
familie Hemiscorpiidae Pocock, 1893 (ført kalt Ischnuridae eller Liochelidae)
slekten Cheloctonus Pocock, 1892
slekten Chiromachetes Pocock, 1899
slekten Chiromachus Pocock, 1893
slekten Habibiella Vachon, 1974
slekten Hadogenes Kraepelin, 1894
slekten Hemiscorpius Peters, 1861
slekten Heteroscorpion Birula, 1903
slekten Iomachus Pocock, 1893
slekten Liocheles Sundevall, 1833
slekten Monodopisthacanthus Lourenço, 2001
slekten Opisthacanthus Peters, 1861
slekten Paleocheloctonus Lourenço, 1996


== Kilder ==
Jan Ove Rein: The Scorpion Files- Hemiscorpiidae
Side om Hemiscorpius lepturus


== Eksterne lenker ==
(en) Hemiscorpiidae i Encyclopedia of Life 
(en) Hemiscorpiidae i Global Biodiversity Information Facility 
(en) Hemiscorpiidae hos Fossilworks 
(en) Hemiscorpiidae hos NCBI 
(en) Kategori:Hemiscorpiidae – bilder, video eller lyd på Wikimedia Commons 
Hemiscorpiidae – detaljert informasjon på Wikispecies 
Bildegalleri over familien
Balashi kraftverk

Balashi kraftverk er et varmekraftverk på Aruba i De nederlandske Antiller. Det har en installert produksjonskapasitet på 147 MW, fordelt på 2 x 7,4 MW, og 4 x 33 MW blokker av ulik teknologi, de nyeste fra 2000. Anlegget ble påbegynt omkring 1955, og stod ferdig i 1957. Brenselkilden er fyringsolje. 
Det er staten som eier kraftverket, og utstyret og arbeid er levert av General Electric,  m.fl.


== Eksterne lenker ==
IndustCards – «Gas- and Oil-Fired Plants in Latin America & the Caribbean».
Angry Machines

Angry Machines er det syvende studioalbumet til Dio.
Albumet ble utgitt 15. oktober 1996 og var det siste med bandets opprinnelige trommeslager Vinny Appice. Dette er også det siste studioalbumet der gitaristen Tracy G medvirker. Ronnie James Dio valgte å skrive mer realistiske tekster til dette albumet, og forlot midlertidig sine «fantasy/middelalder-legender». Musikken er også relativt utypisk Dio, med hovedtyngden av låtene i en mer aggressiv heavy metal-stil.


== Sporliste ==
Alle tekster og melodier av Ronnie James Dio«Institutional Man» (Dio, Tracy G, Vinny Appice) – 5:00
«Don't Tell the Kids» (Dio, Grijalva, Appice) – 4:13
«Black» (Dio, Grijalva, Appice, Jeff Pilson) – 3:06
«Hunter of the Heart» (Dio, Grijalva, Appice) – 4:06
«Stay Out of My Mind» (Dio, Pilson) – 6:57
«Big Sister» (Dio, Grijalva, Appice, Pilson) – 5:27
«Double Monday» (Dio, Grijalva, Appice) – 2:50
«Golden Rules» (Dio, Grijalva, Appice) – 4:46
«Dying in America» (Dio, Grijalva, Appice, Pilson) – 4:31
«God Hates Heavy Metal»* – 3:45
«This is Your Life» (Dio, Grijalva) – 3:18*Bonusspor på japansk utgave


== Besetning ==
Ronnie James Dio – vokal
Tracy G – gitar
Jeff Pilson – bass
Vinny Appice – trommer
Scott Warren – keyboard


== Eksterne lenker ==
(en) Angry Machines på Discogs 
(en) Angry Machines på MusicBrainz
Ventillana kraftverk

Ventillana kraftverk er et varmekraftverk i havnebyen Callao i Peru. Det har en installert produksjonskapasitet på 492 MW, med 2+1 gassturbiner. Anlegget ble påbegynt omkring 1995, og stod ferdig i 2006. Brenselkilden er naturgass, mens tidligere kokere for fyringsolje er nedlagt i forbindelse med omstilling til gassdrift.
Operatør er Endesa, og utstyret og arbeid er levert av hovedsakelig Siemens.


== Eksterne lenker ==
IndustCards – «Gas Turbine and Combined-Cycle Power Plants in Peru».
ChilcaUno gasskraftverk

ChilcaUno gasskraftverk er et varmekraftverk i Canete i Peru. Det har en installert produksjonskapasitet på 348 MW fordelt på to 174 MW-blokker, med gassturbiner. Anlegget ble påbegynt omkring 2005, og stod ferdig i 2007. Brenselkilden er naturgass.
Operatør er ODF Suez, og utstyret og arbeid er levert av hovedsakelig Siemens.


== Eksterne lenker ==
IndustCards – «Gas Turbine and Combined-Cycle Power Plants in Peru».
En enkel sang om frihet

En enkel sang om frihet er Gro Anita Schønns første LP-plate. Den ble utgitt i 1970. Betegnelsen var RCA LPNES 301


== Sporliste ==
Side 1

«En enkel sang om frihet» («Sing a Simple Song of Freedom») (Bobby Darin/Finn Sidselrud)
«Vår datter beklager» («Mary Ann Regrets») (H. Howard/Berit Faaberg-Finn Sidselrud)
«Lutfattig læregutt» («Son of a Preacher Man») (J. Hurley/Terje Mosnes)
«En mann i skapet» («If You Can Put That in a Bottle») (Billy Meshel/Arve Sigvaldsen)
«Snart går solen ned» («I Shall Be Released») (Bob Dylan/Asbjørn Krogtoft)Side 2

«Det er løgn» («Tell It All Brother») (A. Harvey/Finn Sidselrud)
«Alene» («Without Her») (H. Nilsson/Terje Mosnes)
«Kan dette kalles rettferdighet» (B. Turner/Berit Faaberg-Finn Sidselrud)
«Peder Gompes Gammeldans Band» («I Wanna Sing in Your Band») (Tony Hatch-Jackie Trent/Terje Mosnes)
«Gå forbi» («Walk on By») (Burt Bacharach-Hal David/Arne Bendiksen)
«En luftseilas» («United We Stand») (Tony Hiller-Peter Simmons/Terje Mosnes-Arve Sigvaldsen)


== Kilder ==
Gro Anita Schønn: En enkel sang om frihet (RCA LPNES 301, LP, 1970)


== Eksterne lenker ==
(en) En enkel sang om frihet på Discogs 
(en) En enkel sang om frihet på MusicBrainz
Termoselva gasskraftverk

Termoselva gasskraftverk er et varmekraftverk i Padre Abad i Peru, 475 km nordøst for Lima. Kraftverket er installert ved Aguaytia-gassfeltet for å utnytte dette direkte. Det har en installert produksjonskapasitet på 156 MW, med gassturbiner, men uten kogenerasjon. Anlegget ble påbegynt omkring 1995, og stod ferdig i 1998. Brenselkilden er naturgass.
Operatør er et peruansk-amerikansk joint venture, og utstyret og arbeid er levert av hovedsakelig Alstom.


== Eksterne lenker ==
IndustCards – «Gas Turbine and Combined-Cycle Power Plants in Peru».
Kalantissa oljekraftverk

Kalantissa oljekraftverk er et varmekraftverk i Sri Lanka. Det har en installert produksjonskapasitet på 232 MW, med 1+1 gassturbiner med kogenerasjon. Anlegget ble påbegynt omkring 1998, og stod ferdig i 2003. Brenselkilden er nafta og fyringsolje.
Operatør er AES, og utstyret og arbeid er levert av hovedsakelig Doosan og Alstom.


== Eksterne lenker ==
IndustCards – «Gas Turbine and Combined-Cycle Power Plants in Sri Lanka».
Munji

Munji, eller munjani, er et pamirspråk som snakkes i Badakhshan-provinsen i Afghanistan. Det ligner på yidgha som snakkes i den øvre Lutkuh-dalen Chitral, vest for Garam Chishma i Pakistan.Garam Chishma-området ble viktig under den sovjetiske invasjonen av Afghanistan fordi sovjeterne ikke klarte å stoppe overføringen av våpen og menn frem og tilbake over Dorah-passet, som skiller Chitral fra Badakhshan i Afghanistan. Nesten hele den munji-talende befolkningen i Afghanistan flyktet over grensen til Chitral under krigen i Afghanistan.


== Referanser ==


== Videre lesing ==
Decker, Kendall (1992). Languages of Chitral. Islamabad: National Institute of Pakistan Studies, Quaid-i-Azam University and Summer Institute of Linguistics. 
Morgenstierne, Georg (1926). Report on a Linguistic Mission to Afghanistan. Oslo: Instituttet for sammenlignende kulturforskning, Serie C I-2. ISBN 0-923891-09-9.
Yugadanavi oljekraftverk

Yugadanavi oljekraftverk er et varmekraftverk i Kerawalapitiya på Sri Lanka. Det har en installert produksjonskapasitet på 300 MW, med 2+1 gassturbiner med kogenerasjon. Anlegget ble påbegynt omkring 2006, og stod ferdig i 2008. Brenselkilden er tungolje og dieselolje. Det er også i stand til å brenne LNG.
Operatør er et lokalt selskap, og utstyret og arbeid er levert av hovedsakelig Doosan og Alstom.


== Referanser ==


== Eksterne lenker ==
IndustCards – «Gas Turbine and Combined-Cycle Power Plants in Sri Lanka».
Shughni

Shughni er ett av de mange pamirspråk som tilhører den sørøstiranske språkgruppen. Språket snakkes i den autonome provinsen Kuhistoni Badakhshon i Tadsjikistan og Badakhshan-provinsen i Afghanistan.


== Referanser ==


== Eksterne lenker ==
(en) Shughni på ethnologue.com
If You Can Put That in a Bottle

«If You Can Put a Man in a Bottle» er en amerikansk sang, skrevet av Billy Meshell. Han spilte den inn på plate i 1969.
Peter Himmelstrand skrev en svensk tekst med tittelen «En man i byrån». Den ble spilt inn på singlen Polydor NJ 59786 av Lill Lindfors og lå på Svensktoppen i 14 uker i perioden 7. desember 1969-8. mars 1970, blant annet på førsteplassen.


== Norsk versjon ==
Arve Sigvaldsen har skrevet en norsk tekst. På norsk bærer den tittelen «En mann i skapet».


=== Innspilling ===
Gro Anita Schønn. Utgitt på LP-platen En enkel sang om frihet (RCA LPNES 301) i 1970.


== Referanser ==
Slevik Idrettslag

Slevik idrettslag (stiftet 17. mai 2009) er et idrettslag fra Slevik i Fredrikstad. Klubben er medlem av Norges Friidrettsforbund, og medlemmene har alle felles at de er, eller har vært, satsende orienteringsløpere.
2. oktober 2009 ble den første utgaven av motbakkeløpet Oslos Bratteste arrangert med Slevik som arrangør. Andre utgave av løpet ble arrangert samme dato året etter.


== Meritter ==
Klubben vant klassen Menn Senior i Holmenkollstafetten i 2009, men på grunn av uregelmessigheter ble laget disket.
I 2010 vant laget Holmenkollstafetten på nytt, og kvalifiserte seg for Eliteklassen i 2011.
Andreas Høye tok klubbens første NM-gull da han vant Oslo Maraton med innlagt NM 26. september 2010.


== Eksterne lenker ==
Offisielt nettsted
Vasi-vari

Vasi-vari er et språk som snakkes av vasi i noen få landsbyer i Prasun-dalen i Afghanistan. De mest brukte alternative navnene er prasuni eller prasun, som kommer fra pashto. Språket tilhører den indoeuropeiske språkfamilien og er i nuristanigruppen av den indoiranske grenen. 
Vasi-vari snakkes av anslagsvis 1 000 mennesker (pr. 2000), og alle er muslimer. Lesekyndigheten er lav blant språkbrukerne: Under 1 % av mennesker som har det som morsmål, og mellom 15 % og 25 % for mennesker som har det som andrespråk.
Vasi-vari er det mest isolerte av nuristanispråkene.


== Kilder ==
The Vâsi. Besøkt 2. juli 2006: Richard F. Strand: Nuristan, Hidden Land of the Hindu-Kush [1].
Prasuni. Besøkt 13. juni 2006: Ethnologue: Languages of the World, fifteenth edition. SIL International. Online versjon.